Akryl produceres i to udgaver, en støbt og en ekstruderet. Støbt akryl kaldes akryl ST, mens ekstruderet kaldes akryl XT. Fremstilling af støbt og ekstruderet akrylStøbt akryl fremstilles ved at blande akrylens bestanddele i forme. Der opstår en kemisk proces i formen, som skaber et homogent materiale med samme egenskaber i alle retninger.Ekstruderet akryl derimod fremstilles ved kontinueret at presse akrylmassen gennem en form, samtidig med at den kemiske proces foregår. Ekstruderet akryl er derfor heterogent og har egenskaber, der svinger afhængig af retningen, som deraf kaldes ekstruderingsretningen.Kvalitetsforskel på støbt og ekstruderet akrylStøbt akryl anses nogle gange som værende af den højeste kvalitet, men både støbt og ekstruderet har sine fordele og ulemper – så det er faktisk anvendelsen og de ønskede egenskaber på slutproduktet, som afgør, hvad der er bedst at vælge til netop dit design.Farveudvalg på støbt og ekstruderet akrylStøbt akryl fremstilles i mange farver, mens ekstruderet akryl ofte er klart (gennemsigtigt), hvidt eller sort. Bestiller du en specialfarve hos os, bliver den støbt.Forskelle på støbt og ekstruderet akryls egenskaberI forhold til egenskaber har støbt akryl en højere overfladebestandighed og er derfor mere ridsefast og mere resistent over for kemikalier end ekstruderet akryl.Plader i støbt akryl har en højere tykkelsestolerance – en støbt 3 mm plade svinger +/- 15 % i tykkelsen, hvorimod en ekstruderet akryl svinger +/- 5 %. Tolerancen for støbt akryl kan derfor give udfordringer ved nogle designs, f.eks. i forhold til samlinger.Derudover har støbt akryl også færre spændinger end ekstruderet akryl.Forskelle ved bearbejdning af støbt og ekstruderet akrylVed bearbejdningen af akrylen opfører støbt og ekstruderet akryl sig også forskelligt.Det er vanskeligere at bukke og forme støbt akryl end ekstruderet akryl.Når støbt akryl laserskæres er der næsten ingen grater, hvorimod ekstruderet akryl vil have grater efter laserskæring.Overfladen ved gravering af støbt akryl bliver mathvid, mens den på ekstruderet akryl bliver matgrå og dermed mindre tydelig i materialet. Gennemsigtig akryl kan dog slet ikke graveres med YAG-laser.Også ved polering er der forskel på de to typer akryl. Ekstruderet akryl kan flammepoleres, og det kan støbt akryl ikke.Er du i tvivl om, om du skal vælge støbt eller ekstruderet akryl til dit design, hjælper vi dig gerne.